98.03 REGOLAMENTI SABIEX JITRAŻŻNU L-ABBUŻI FIL-BEJGĦ TA’ ĦWEJJEĠ ESSENZJALI In-NOTIFIKAZZJONI TAL-GVERN 52 ta’ l-1939. In-NOTIFIKAZZJONI TAL-GVERN 52 ta’ l-1939. 1. Titolu. It-titolu ta’ dawn ir-Regolamenti hu Regolamenti sabiex jitrażżnu l-Abbużi fil-Bejgħ ta’ Ħwejjeġ Essenzjali. 2. Applikabbiltà. Dawn ir-Regolamenti jkunu jgħoddu għall-oġġetti mniż/lin fl-Iskeda li tinsab ma’ dawn ir-Regolamenti. 3. Il-bejjiegħa bl-imnut għandhom juru il-prezz ta’ l-oġġetti. (1) Il-bejjiegħa kollha bl-imnut ta’ l-oġġetti li għalihom dawn ir-Regolamenti jgħoddu, għandhom iqiegħdu f’post li jidher sewwa lista li turi l-prezzijiet ta’ l-oġġetti kollha u għandhom ukoll iniż/lu fuq biljet timwaħħal ma’ kull oġġett il-prezz ta’ dak l-oġġett. (2) Il-lista u l-biljetti msemmija għandhom ikunu stampati jew miktuba b’mod li jinqraw sewwa bil-linka fuq karta bajda b’ittri u ċifri li ma jkunux inqas minn tnaxpunt sebgħa millimetri. (3) Meta diversi kwalitajjiet ta’ l-istess oġġett ikunu offerti għall-bejgħ, il-prezz ta’ kull kwalità għandu jidher separatament. 4. Kontroll tal-prezzijiet. L-oġġetti msemmijin fl-Iskeda ma għandhomx jinbiegħu bi prezz ogħla minn dak li jkun jidher fuq il-lista tal-prezzijiet.